Source: http://politeia.org.ro/ziarul-de-duminica/ziarul-de-duminica-10-iunie/58574/?replytocom=183365
Timestamp: 2019-07-20 03:25:41+00:00
Document Index: 25900947

Matched Legal Cases: ['CCR ', 'CCR ', 'articolul 102', 'CCR ', 'articolul 102', 'CCR ', 'CCR ', 'CSM ', 'CCR ', 'CSM ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

Ziarul de Duminica – 10 iunie | PoliteiaWorld
Home » Ziarul de Duminica	» Ziarul de Duminica – 10 iunie
Ziarul de Duminica – 10 iunie
10/06/2018 Autor Cetatean Categorii: Ziarul de Duminica
Buna dimineata! Astazi este duminica, 10 iunie. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Ionel Stoica. Ziare.com. Specialisti in Drept constitutional: CCR l-a facut pe Toader un super-ministru cu puteri peste procurori. Ce poate face Iohannis
Un inalt magistrat si un specialist in Drept constitutional au explicat pentru Ziare.com cum Curtea Constitutionala a marit puterile ministrului Justitiei, membru al Excutivului, peste procurorii din Romania, parte din puterea judecatoreasca. Deoarece deciziile CCR sunt pentru viitor, Klaus Iohannis ar putea sa respinga acum solicitarea lui Tudorel Toader, de revocare a Laurei Codruta Kovesi de la sefia DNA, pe motive de nelegalitate. Precizarile vin dupa ce Curtea Constitutionala a publicat motivarea deciziei care il obliga pe presedintele Klaus Iohannis sa emita decretul de revocare a Laurei Codruta Kovesi. “Curtea incearca cu o deosebita abilitate, prin prezenta motivare, sa adauge la lege si la Constitutie, incercand sa justifice acordarea de atributii sporite si discretionare ministrului Justitiei, prin acordarea unui rol aparte, statuand cu de la sine putere si in afara textelor legale ca, desi ministrul Justitiei face parte din Guvern, acesta nu are doar atributiile specifice puterii din care face parte, ci are si alte atributii in afara textului constitutional”, arata inaltul magistrat. Acesta face trimitere la articolul 102, alineatul 1, din Constitutie: “Guvernul, potrivit programului sau de guvernare acceptat de Parlament, asigura realizarea politicii interne si externe a tarii si exercita conducerea generala a administratiei publice”. Doar asa, CCR ar putea justifica dreptul de dispozitie al unui exponent al Executivului, ministrul Justitiei, asupra unui exponent al unei alte puteri diferite de puterea executiva, respectiv puterea judecatoreasca. Astfel, un simplu membru al Guvernului, supus controlului prim ministrului, capata prin prisma deciziei Curtii Constitutionale atributii in afara puterii executive. “Subliniem ca niciun membru al Guvernului nu poate avea atributii care sa exceada competentelor primare stabilite prin articolul 102 din Constitutie”, arata magistratul. Integral pe Ziare.com
Laurentiu Gheorghe. Revista 22. Decizia CCR a fost însușită doar de 4 judecători. Caracterul obligatoriu, pus în discuție
Decizia CCR privind revocarea șefei DNA a fost adoptată cu toate că trei judecători constituționali au avut opinii separate, iar alți doi judecători au avut opinii concurente, prin care spun că esența conflictului constituțional stă în disfuncțiile dintre CSM și ministrul Justiției. Față de motivarea deciziei adoptată de CCR și de textele celor trei opinii separate, ale magistraților Livia Stanciu, Daniel Morar și Ștefan Minea, mai există două opinii concurente ale judecătorilor Marian Enache și Simona-Maya Teordoroiu. Întrebarea este dacă aceste așa-zisă opinie concurentă nu este în fapt una separată, ceea ce ar schimba majoritatea cu care s-a luat decizia CCR. Opinia concurentă este cea care în concluzie este de acord cu decizia dată, dar motivele sunt diferite față de cele ale majorității. Opinia separată este evident că este cea care contrazice decizia luată prin majoritate de voturi. Dar, în cazul de față, opinia concurentă exprimă mai degrabă existența unui alt conflict, între CSM și Ministerul Justiției, și nu cel reclamat în sesizarea făcută de Guvern, scrie Ziare.com. Astfel, judecatorii Marian Enache si Simona-Maya Teodoroiu arata ca in procedura de numire a procurorilor in functii de conducere si de revocare a acestora este necesara o colaborarea loiala intre Consiliul Superior al Magistraturii (CSM) – sectia de procurori si ministrul justitiei. Este ceea ce a remarcat expertul anti-coruptie Laura Stefan: “Opinia concurenta semnata de doi judecatori este in fapt o opinie separata in sensul ca se constata existenta unui conflict, dar partile par a fi ministrul si sectia de procurori a CSM, plus că lipseste orice referire la punctul 2 din decizia majoritara”. Integral pe Ziare.com
Ioana Ene Dogioiu. Ziare.com. Ce a omis CCR sa-i spuna Comisiei de la Venetia
Curtea Constitutionala a Romaniei a sesizat Comisia Europeana pentru Democratie prin Drept (Comisia de la Venetia), Secretarul General al Consiliului Europei si Presedintele Conferintei Curtilor Constitutionale Europene in legatura cu atacurile la care ar fi supusa dupa Decizia Curtii Constitutionale nr.358 din data de 30 mai 2018, privind cererea de solutionare a conflictului juridic de natura constitutionala intre Ministrul Justitiei si Presedintele Romaniei, atacuri care ar fi fost comise de “unii reprezentanti ai unor autoritati publice, precum si ai unor partide parlamentare”. Este cu siguranta un fapt grav ca o institutie a statului, cu atat mai mult una de importanta CCR, sa fie supusa unor atacuri nedrepte si neintemeiate provocate de deciziile ei impopulare, dar legale si constitutionale, asa cum s-a intamplat in vara anului 2012. Atunci, judecatorii si familiile lor au fost tinta unor autentice linsaje mediatice si competentele legale le-au fost amputate prin Ordonanta de Urgenta doar pentru ca au constatat, legal, ca numarul de voturi exprimate in cadrul referendumului pentru demiterea presedintelui Traian Basescu nu au fost suficiente pentru intrunirea cvorumului necesar validarii referendumului. Daca atunci atacurile erau presiuni pentru nerespectarea legilor si a Constitutiei, de aceasta data, tema criticilor o reprezinta vaditele incalcari repetate ale legii si Constitutiei de catre majoritatea judecatorilor CCR, care nu au niciun fel de raspundere legala, penala sau civila, si nici politica pentru deciziile lor. Iata cateva dintre controversele cele mai grave care au pus sub semnul intrebarii corectitudinea deciziilor CCR, impotriva carora nu exista nicio cale de atac: 1. Insasi sesizarea celor trei organisme europene este minata de minciuna. Desi comunicatul public din data de 5 iunie vorbeste despre unanimitatea voturilor celor 9 judecatori, o zi dupa aceea judecatoarea Livia Stanciu, fosta presedinta ICCJ, a anuntat public ca se disociaza de cele trei adrese avand in vedere ca ele au un continut diferit fata de ceea ce s-a discutat in sedinta in care a fost luata decizia intocmirii sesizarilor. Deci la CCR una se discuta, una se decide si alta se pune pe hartie. Integral pe Ziare.com
Liviu Avram. Adevarul. Ţară cu WC-ul în fundul Curţii Constituţionale
Nu, nu este vorba despre WC-ul în care, zice-se, s-ar fi întrunit o majoritate a judecătorilor constituţionali ca să repare naturelul simţitor al ministrului Justiţiei. Până apar dovezi, acest episod este doar o snoavă care va intra în jurisprudenţa neoficială a prestigioasei instituţii. WC-ul la care mă refer este o afacere urât mirositoare, gestantă de aproape trei decenii, născută de câteva săptămâni şi detonată public de câteva zile. Povestea începe aşa: Maya Teodoroiu a ajuns judecător CCR cu sprijinul PSD în februarie 2015, pentru un rest de mandat de 4 ani. Constituţia zice clar: mandatul de judecător CCR este de 9 ani şi nu poate fi prelungit sau reînnoit, punct. Din motive încă neclare, legea de funcţionare a CCR prevede, încă din 1992, că dacă un judecător prinde un rest de mandat mai mic de 3 ani, acesta poate fi re-învestit pentru un mandat întreg de 9 ani. Primul beneficiar al acestei prevederi a fost Tudorel Toader, care a fost numit iniţial în 2006 pe un rest de un an, iar apoi a primit un mandat întreg: total 10 ani. Al doilea beneficiar a fost Petre Lăzăroiu, numit iniţial, în 2008, pentru un rest de 2 ani, după care a primit şi el un mandat întreg, până în 2019: total 11 ani. A treia beneficiară a vrut să fie Maya Teodoroiu, dar avea o problemă: restul său de mandat era de 4 ani, mai mare decât 3, cât permite legea. I-a venit în ajutor (celebrul) Florin Iordache: pentru că poate, acesta depus în Parlament un amendament la legea CCR, astfel încât restul de mandat care să permită re-învestirea să fie mărit de la 3 la 5 ani. Perfect convenabil pentru Maya. Opoziţia a atacat amendamentul la CCR şi Curtea Constituţională i-a dat dreptate cu asupra de măsură. Pe 20 martie anul acesta, Curtea a decis nu doar că amendamentul lui Iordache este neconstituţional, dar şi prevederea iniţială din lege, cea care permitea re-învestirea după un rest de mandat de până la 3 ani, a fost declarată neconstituţională. Prin urmare, CCR a impus explicit Parlamentului obligativitatea de a elimina complet acea derogare de la Constituţie. Decizia a fost publicată în Monitorul Oficial pe 4 mai, iar de la momentul publicării este definitivă, general obligatorie şi aplicabilă doar pentru viitor. Integral pe Adevarul
Ioana Ene Dogioiu. Ziare.com. Va incalca Iohannis Constitutia? Romania intre doua hauri si calea de iesire
Motivarea Deciziei CCR nr. 358/2018 privind conflictul presedinte – ministrul Justitiei este cu mult mai grava decat lasa sa se intrevada dispozitivul si arata foarte clar ca tinta principala a acestui demers nu este sub nicio forma persoana Laurei Codruta Kovesi, ci functia prezidentiala si statutul procurorilor. Explicit, cu litere ingrosate chiar, CCR consacra subordonarea procurorilor fata de ministrul Justitiei si aboleste independenta acestora: “procurorii nu pot invoca o pozitie de independenta, asemenea judecatorilor” si devin nici mai mult nici mai putin decat “agenti ai Guvernului”. Autoritatea ministrului asupra lor “are o semnificatie foarte puternica” si “se refera la o putere de decizie in privinta gestionarii carierei procurorilor”. Mai exact, ca sa fie foarte clar, “autoritatea ministrului Justitiei nu este una administrativa, din contra, acesta are plenitudine de competenta sub aspectul autoritatii asupra procurorilor”.Nu asupra instrumentarii dosarelor, arata motivarea, dar aceasta independenta cum poate fi garantata in conditiile subordonarii totale? Spre exemplu, sa luam sesizarea de la DIICOT in privinta dnei Dancila si a dlui Dragnea. Ea este pe masa unui procuror care va sti ca este un agent guvernamental, cu toata cariera dependenta de ministru. Va veni si noul sef al DIICOT, care va sti foarte clar ca functia lui depinde strict de ministru. Ce se intampla daca “agentul guvernamental” va considera ca acolo exista temei pentru o actiune penala? Cam cat timp va trece pana sa ii fie luat dosarul si eventual sa zboare din DIICOT sau, daca asta nu se va intampla, in cat timp va fi revocat seful agentului, procurorul sef DIICOT? Fix asa era pe vremea Rodicai Stanoiu, cand dosarele se discutau in sedintele PSD la care participa si deputatul Valer Dorneanu, asta au corectat legile din 2004, de asta a murit procurorul Panait, acolo ne intoarcem. Si nu e de mirare atat timp cat argumentele pe care se intemeiaza aceasta prabusire sunt citate din sedintele CPUN. Cu CPUN-ul dominat de comunistii din FSN argumenteaza CCR in Romania europeana. Integral pe Ziare.com
Dan Tapalaga. G4media. Cazul școală Udrea
Condamnarea Elenei Udrea reprezintă un nou caz școală pentru politicienii care încarnează la un moment dat puterea absolută, simbolul corupției intangibile, dar sunt în realitate atât de detestați, încât toată lumea așteaptă un singur moment: căderea lor de pe tron. Adrian Năstase, Zeus sau Însuși cum i se spunea, a ținut totul sub control până în ziua în care Traian Băsescu l-a făcut atât de mic, așa cum i-a promis în campania din 2004, încât nu și-ar fi imaginat nici în cele mai negre vise că-și va încheia cariera politică la Rahova. Năstase lăsase moștenire instituții slabe, un DNA fără dinți, servicii secrete anexate la partid și un sistem de justiție putred. N-avea, prin urmare, niciun motiv să creadă că legile penale îmbunătățite de dragul integrării în UE aveau să fie vreodată aplicate și încă pe pielea lui. Numai că instituțiile sunt făcute din oameni și legile se pot schimba peste noapte, în bine sau în rău. Nimic nu poate garanta liniștea cuiva până la adânci bătrâneți. Acum peste un deceniu DNA-ul era condus de inofensivul Ioan Amarie, spaima controlorilor de tren. Maxim ce-și permitea era un flagrat cu vreun prefect sau secretar de stat căzut în dizgrație, acțiuni torpilate de fostul premier cu celebra remarcă: nu cred în arestările de vineri seară. Daniel Morar și apoi Laura Codruța Kovesi au schimbat modelul, cu toate limitele și frânele lor. Morar a avut o reținere clară în raport cu protejata fostului președinte Băsescu, dar celelalte instituții au funcționat fără mari inhibiții. Presa de investigații și-a făcut datoria (Gazeta Sporturilor în cazul de față) și informațiile s-au păstrat. Pe 13 iulie 2011, jurnaliștii Marius Mărgărit și Cătălin Tolontan publicau primul articol care ridica semne de întrebare asupra afacerii: Bani, firme şi politicieni. Reţeta secretă a galei Bute. Integral pe G4Media
Madalin Hodor. Republica.ro. Doamna premier Viorica Dăncilă nu înțelege în ce s-a băgat. Cine vrea Roşia Montană
Ne-am obişnuit, deja de mai bine de 10 de ani, ca subiectul „Roşia Montană” să încingă spiritele. Deşi disputa în spaţiu public este deosebit de acerbă şi de-a lungul timpului tema exploatării aurului din Munţii Apuseni a fost întoarsă pe toate feţele, iată că niciodată nu este târziu să mai aflăm câte ceva despre mizele ascunse ale acestei aşa-zise afaceri. Nici nu se putea un moment mai potrivit, decât cel prilejuit de hotărârea Guvernului României de a „îngheţa” procedurile de includere a zonei în categoria World Heritage a UNESCO. Dar doamna VVD nu este nici pe departe, nici iniţiatoarea, nici cea care a avut ideea, ci doar un executant obedient al unei înţelegeri mult mai vechi, una prin care PSD-ul este obligat să îşi achite înţelegerile oculte şi obligaţiile financiare către „consilierii” (în italiană termenul este consigliere şi descrie mult mai exact relaţia dintre părţi ) israelieni, cei care conduc, de fapt, de ceva vreme, guvernul celor „mândri că sunt români”. Pentru o mai bună înţelegere a ceea ce vreau să spun, să apelăm la memorie. Pe 29 august 2017, prim-ministrul Mihai Tudose, în stilul caracteristic zeflemitor, declara că ia în calcul posibilitatea retragerii „dosarului Roşia Montană” de la UNESCO. Cu toate că presa românească a reacţionat atunci negativ la glumiţele legate de libelule ale şefului guvernului, de la care în general era de aşteptat o reacţie mai ponderată pe un subiect sensibil, esenţa mesajului pe care l-a avut de transmis s-a înţeles pe deplin. Conform acestuia, includerea zonei în categoria World Heritage este cel puţin o prostie a „tehnocraţilor lui Cioloş” (iniţial acuzaţiile au fost lansate la acest nivel, dar, previzibil, au urmat altele mai dure), care nu numai că va avea un efect negativ asupra procesului de 4 miliarde de dolari în plină desfăşurare cu Roşia Montană Gold Corporation (RMGC), dar face imposibilă orice exploatare viitoare a aurului de către statul român. La ce planuri de exploatare viitoare făcea trimitere premierul ? Imposibil de aflat deoarece zisul stat român nu şi-a manifestat în toţi aceşti ani, în mod ciudat (dar după cum veţi vedea, perfect explicabil), absolut nici un moment vreun interes în acest sens. Un editorial fabulos scris de Madalin Hodor
Emilian Isaila. Ziare.com. Ce a mers prost la mitingul PSD? Un eveniment distrus de discursurile liderilor si organizarea comunista.
Cel mai mare partid din Romania, aflat la guvernare din ianurie 2017, dupa ce a schimbat doi prim ministri si a creat un adevarat haos in Executiv, a simtit nevoia sa arate ca inca mai are sustinerea oamenilor. Pe de alta parte, Liviu Dragnea, liderul social-democrat, care se afla sub presiunea unei decizii a judecatorilor intr-un nou dosar de coruptie, si-a dorit un miting care sa-i relanseze cariera politica. Dar, in opinia mea, nici partidul si nici presedintele sau nu si-au atins scopul. Puterea de mobilizare a activului de partid din postura de formatiune aflata la guvernare a fost impresionanta. 1200 de autobuze si 800 de microbuze au sosit in Capitala, conform unor surse din Politie. Va urma nota de plata, o nota piperata care va pune si ea presiune pe liderii locali din partid. Gabriela Firea provoaca stupoare cu o intrebare anapoda. Social democratii au reusit sa aduca in Piata Victoriei peste 100.000 de oameni din toata tara, dar aceasta a fost singura reusita a lui Liviu Dragnea. Un succes care l-a dat peste cap. Ceea ce trebuia sa fie o sarbatoare, o “victorie asupra Statului Paralel” s-a transformat, in opinia mea, intr-un dezastru. In primul rand, consultantii formatiunii s-au ocupat de forma, dar fondul a fost creat de cei care au urcat pe scena si au vorbit. Gabriela Firea a avut un discurs schematic si a provocat stupoare cand i-a intrebat pe manifestanti daca au fost adusi cu forta, iar lumea a tacut rusinata. A raspuns tot ea, dar efectul a fost catastrofal. Deputatul PSD Liviu Plesoianu a mutat mitingul intr-o zona suprarealista, incepand sa le vorbeasca participantilor in limba engleza, sustinand ca se adreseaza “reprezentantilor presei straine”. Mii de oameni priveau scena si nu intelegeau nimic, nici ce spune deputatul, nici motivul pentru care acesta vorbeste “limbi straine”. Viorica Dancila a incercat din toate pueterile ei sa mobilizeze multimea, dar teama sa nu citeasca gresit de pe foaie a facut ca discursul ei sa semene cu o poezie pe care o recita o eleva mediocra ce incearca sa ia o nota de trecere. Integral pe Ziare.com
Andrada Ilisan. Contributors. De ce am vrut să mă fac psiholog
Fiindcă am vrut să lupt pentru mine din interior. De acolo de unde se naște mereu autosabotarea. Îmi cunosc dușmanul pe de rost. Dușmanul sunt tot eu. Nu știu dacă și dumneavoastră, dar eu mi-am petrecut mult timp gîndindu-mă cum oamenii se găsesc înainte de toate la ei în cap. Unde ești? La ai mei. Unde ești? La locul de joacă. La socrii. La job. La metrou. La proteste. La magazin. La examen. Bine, bine, dar mai întîi? Înainte de toate astea, unde ești? La tine în cap ești. Cu tine însuți ești. Vreau să spun: nu poți să iei o pauză de la de la propria ta minte. Clipă de clipă, aproape, trebuie să treci prin toate gîndurile tale, nu poți sări nici unul. Distanțele psihice se parcurg anevoie. Nu poți cere altcuiva să sufere pentru tine. Nu poți cere altcuiva să fie maniac în locul tău. Să fie gelos și paranoic în locul tău. Psihotic în locul tău. Panicat în locul tău. Vorba anchetatorului din Crimă și pedeapsă cînd vorbește despre posibilitățile de salvare ale criminalului: “Unde să fugă? Să fugă în străinătate? Să fugă în fundul țării? Toate astea sunt fleacuri ce țin de latura exterioară a chestiunii. N-o să fugă, nu numai că nu are unde, ci pentru că nu poate să fugă de mine psihologic vorbind, he-he! Legea firii îl împiedică să fugă, chiar dacă ar avea unde”. Așa că, unde să fugim de noi înșine, hm? Trebuie să ne răbdăm pe de-a întregul. Cînd eram mică și bolnavă nu cred că era mîngîiere mai mare pe lumea asta decît să o aud pe mama mea spunînd: “Dacă ar putea să mă doară pe mine în locul tău, ce bine ar fi…” Era fericirea cea mai mare, și este și acum, această împărțire la doi a lumii mele interioare. De-asta am vrut să mă fac psiholog clinician, pentru această împărțire în doi a vieții-care-nu-se-vede. Care nu se vede, dar care ne ține captivi pe dinăuntru și ne izolează de ceilalți. În definitiv, ești singur cu gîndurile tale (oricît de absurde, iraționale, neadevărate, lipsite de temei ar fi, ele sunt ale tale). Nu-ți poți preda viața interioară așa cum îți predai copilul dimineața la grădiniță ca să pleci liniștit la serviciu. Dar o poți împărți cu cineva. Mi-a fost mereu milă de suferința psihică. Mi s-a părut că omul e cel mai singur atunci cînd suferă. Atunci cînd îl macină ceva. Integral pe Contributors
TNR. 20 de lucruri despre mitingul pesediștilor din Piața Victoriei
• Participanții au fost avertizați să nu atace jandarmii, că nu sunt acolo ca să-i aresteze pentru că fură cartofi de pe câmp;
• Pe girafa din faţa muzeului Antipa a fost pus un afiș, ca să știe pesediștii că nu e bună de mâncat;
• La ora stabilită majoritatea pesediștilor nu vor aprinde telefoanele, ci lămpaşele;
• Participanţii din Teleorman vor veni cel mai probabil în cămăşile albe în care au fost îngropaţi;
• Până şi porcii de la ferma lui Dragnea au fost ameninţaţi că vor fi tăiați dacă nu merg la miting. Integral pe TNR
68 Raspunsuri la Ziarul de Duminica – 10 iunie
cedric10/06/2018 at 09:06
s-au facut de ras cu “marele miting”.
Comentariile la articolul lui Isaila arata ca romanii nu se lasa inselati.
Un comentariu cu mult umor:
“Mitingul ar fi fost unul reusit…
…daca n-ar fi urcat Daddy cherchelit pe scena si nu s-ar fi apucat sa faca semne cu telefonul, moment in care boborul pesedist a crezut ca il “videochateaza” statul paralel si a luat-o la sanatoasa.”
Am mai citit si in alte parti impresia ca Dragnea era beat. Oricum, la sfarsitul mitingului parea beat sau drogat.
Mihaela10/06/2018 at 09:07
O fotografie foarte pertinenta aici: https://emerging-europe.com/from-the-editor/romanias-counterfeit-protest/
Si o alta drama, intr-un alt loc uitat: https://mobile.nytimes.com/2018/06/04/lens/in-venezuela-empty-rooms-tell-stories-after-many-have-fled.html?smid=fb-nytimes&smtyp=cur
Mihaela10/06/2018 at 09:09
Poate nu m-am exprimate bine cu “fotografie”, mai degraba o analiza al unui moment al istoriei. Ma gandeam la “snapshot” in engleza.
dada10/06/2018 at 10:11
Un instantaneu.
zigzag10/06/2018 at 10:04
http://www.ziare.com/donald-trump/presedinte-sua/trump-a-retras-sua-din-declaratia-comuna-a-g7-a-anuntat-asta-din-avion-dupa-ce-l-a-enervat-ce-a-spus-trudeau-1516933
Mircea Rusu10/06/2018 at 10:05
Luminițele n-au ieșit dintr-un cumul de factori:
1 o parte însemnată din participanți nu au telefoane cu lanterna sau nu știu să le folosească.
2 cei care au telefoane cu lanterna și știu să le folosească au făcut asta in autocar și au rămas fără curent sau cu bateria la limita inferioară și au decis să nu consume și restul.
DP10/06/2018 at 10:22
Logistica . Sint de parere ca o desfasurare de asemenea amploare cu zeci/sute de autobuze, trenuri, mincare, apa, accesorii nu poate fi asigurata de un partid. Ci la nivel de stat.
Ne poate prezenta pesedeul o nota de plata ? defalcata pe “operatiuni”?
Micul ceausila a fost deja condamnat la referendum pt alte chestii cu mult mai mici.
Paganel10/06/2018 at 12:44
Mai exact, toată logistica nu e a unui partid și nici de stat, ci a P(artidului) S(tat al lui) D(ragnea)!
DP10/06/2018 at 16:21
Hahahaa..PSD…corect !!!
mac gregor10/06/2018 at 11:10
Buna ziua. Nu am urmarit meetingul, dar daca relstarile sunt corecte, psd e un urias cu picioare de lut.
Este posibila recucerirea electoratului lui.
Paganel10/06/2018 at 11:26
Bună ziua! Nici eu n-am urmărit parodia de aseară, dar nu cred că lobotomizatii și acreieratii mai pot fi “luminați” cumva! Eventual, găsită o formulă ca din ei să ajungă la vot cât mai puțini!
mac gregor10/06/2018 at 12:45
Istoric e dovedit ca pot schimba tabara. Astia is genul de slujbasi care s-au inscris toti in partidul dictaturii regale, si cand regele a plecat s-au inscris la Antonescu.
Luminati, mai greu.
zigzag10/06/2018 at 11:15
” Doar că din gâtlejul lui Liviu Dragnea nu a izvorât decât un șuvoi de ură sulfuroasă, de la început, până la sfârșit. Rar mi-a fost dat să aud un discurs mai sinistru. Delir în metastază. Poate că bunicii noștri în anii ’50, ai colectivizării forțate, să fi fost supuși la asemenea abuz împotriva rațiunii și bunului simț precum cel emanat de Liviu Dragnea. ”
https://republica.ro/abjectia-si-sublimul-sub-acelasi-tricolor
” Pentru că albul simbolizează curățenia, oameni buni! Și noi asta facem: curățăm țara de mizeria împrăștiată de acești șobolani”. Pasiunea regimurilor totalitare pentru exterminarea șobolanilor rămâne constantă. Dragnea exterminatorul dă impresia că vrea să-l continue pe Adolf Hitler, însă efectul este tragi-comic. Are Marin Preda un personaj, Vintilă de la Deratizare. Mi-l imaginez, prin urmare, pe Liviu Dragnea, cu cămașă albă și vermorelul în spate, pornit cu Gabriela Firea, Viorica Dăncilă și Codrin Ștefănescu la deratizare după șobolanii cei mari: Atenție, șefu, ăsta e periculos, sare la piept și la coaie!..”
Atat eu putut consilierii proto-fascisti din israel sa -l invete pe dragnea . .. ” pe măsură ce Liviu Dragnea se lupta de pe scenă cu „statul paralel”, înfigându-l în pâmânt până la glezne, până la genunchi, până la piept și la… Piața se golea. Albii abuzați ai lui Liviu Dragnea se grăbeau nu la deratizare, ci la autocare, pentru că așa cum au venit, așa trebuiau să și plece. Noaptea începea și în fața lor se așterneau sute de kilometri de drumuri desfundate peste care cel mai competent Guvern, invidiat la nivel mondial, nu a fost în stare să dea nici măcar o bidinea de var. Când ajunsese cu „statul paralel” la gât, în Piață mai rămăsese Liviu Drgnea și rămășițele mitingului ”
Poate vor avea pe 22-23 iunie un succes mai rasunator !
mac gregor10/06/2018 at 12:50
Pai albul e simbolul virginitatii. 🙂
Psd ia lectii de la Misa. Si ei s-au imbracat in alb la tabara de la Costinesti ca sa-si arate nevinovatia dupa faza cu arestarile.
De mult am impresia ca au cel putin un coreograf de la Misa.
zigzag10/06/2018 at 11:34
Brigada bibisorilor , indopati cu kukuruz : https://www.facebook.com/spunenucoruptilor/videos/644687965878078/ . Unul si unul :)))
zigzag10/06/2018 at 11:57
zigzag10/06/2018 at 11:39
https://www.facebook.com/events/757644404626358/
cedric10/06/2018 at 11:52
“În locul acestui final apoteotic, marea de pesediști îmbrăcați în alb, simbolul curățeniei după cum le-a spus Gabriela Firea, s-a retras brusc lăsând în urmă munți de gunoaie, de peturi, sticle și resturi de mâncare amestecate cu materiale propagandistice. De sub albul partidului a ieșit la iveală la final mizeria umană și morală. Orice om de bună credință a văzut-o în toată splendoarea ei. Au trebuit să vină tot ceilalți în urma lor, cei ironizați cu sintagma haștagrezist, să curețe murdăria. Aceste imagini, alături de mesajul REZIST proiectat către finalul mitingului pe sediul guvernului, s-au lipit de retina oricărui om de bună credință și au făcut din nou diferența între alb și negru. Acest fiasco total nu a păcălit presa internațională, oricât s-au străduit pesediștii să vorbească pe limba ei. Agenția France Presse a văzut esența, și anume ”o demonstraţie de forţă fără precedent într-un moment în care mai mulţi lideri ai săi sunt vizaţi de dosare de corupţie”. Punct.”
https://www.g4media.ro/ce-am-vazut-la-mitingul-lui-dragnea-si-tariceanu.html
mar10/06/2018 at 12:34
Paganel10/06/2018 at 12:10
Ce vrea trupetistul-pretin al lui putler?
https://www.hotnews.ro/stiri-international-22497216-trump-cere-g7-reintegreze-rusia-expulzat-rusia-trebuie-avem-rusia-masa-negocierilor.htm
Dacă restul G7 n-a vrut, poate trumpetistul să iasă din „grup”, s-l lase doar G6, și să facă el un g2, un pic mai mic, cu pretinul lui, mare amator de „turism cu tancul la vecini”, gaspadin putler!…
mar10/06/2018 at 12:31
Act ratat, fiasco total. În locul acestui final apoteotic, marea de pesediști îmbrăcați în alb, simbolul curățeniei după cum le-a spus Gabriela Firea, s-a retras brusc lăsând în urmă munți de gunoaie, de peturi, sticle și resturi de mâncare amestecate cu materiale propagandistice. De sub albul partidului a ieșit la iveală la final mizeria umană și morală. Orice om de bună credință a văzut-o în toată splendoarea ei. Au trebuit să vină tot ceilalți în urma lor, cei ironizați cu sintagma haștagrezist, să curețe murdăria. Aceste imagini, alături de mesajul REZIST proiectat către finalul mitingului pe sediul guvernului, s-au lipit de retina oricărui om de bună credință și au făcut din nou diferența între alb și negru. Mascarada politico-mediatică de sâmbătă nu a păcălit presa internațională, oricât s-au străduit pesediștii să vorbească pe limba ei. Agenția France Presse a văzut esența, și anume ”o demonstraţie de forţă fără precedent într-un moment în care mai mulţi lideri ai săi sunt vizaţi de dosare de corupţie”. Punct.
Paganel10/06/2018 at 14:27
Soros, creatorul, animatorul și sponsorul „statului paralelo-perpendicular-oblic”, „lovește” din nou!
https://www.hotnews.ro/stiri-esential-22500119-mai-multe-organiza-civice-anun-protest-pia-victoriei-ncepnd-ora-18-00.htm
„Motivele protestului:
Pentru ca Rosia Montana NU este de vanzare!
Pentru ca CCR, cel mai important forum, a ajuns sa fie subordonat politic, sa raspunda la ordine politice. Iar CCR-ul, garantul constitutiei, a ajuns sa incalce constitutia
Pentru ca vor sa nationalizeze si sa fure Pilonul II de pensii
Pentru ca 9 miliarde de lei o sa fie furate. Fondul este practic o conductă de bani prin care PSD ar putea sifona niște miliarde bune. Nu există control asupra gestionării banilor, în afară de cel de la Partid. Nu există o analiză făcută de Eurostat pe impactul bugetar. Practic este sacul cu bani al țării
Pentru ca atunci cand un partid politic organizeaza un miting cu Japca, unde obliga lumea sa participe la evenimentul lor, urmatorul pas este dictatura!
Pentru ca atunci cand esti condamnat, trebuie sa stai in puscarie, nu sa faci puscarie de acasa, din vila ta, in timp ce inoti in piscina cumparata din fonduri publice
Pentru ca unicul lor interes este sa isi voteze pensii speciale, nu bunastarea cetatenilor. Pensiile speciale trebuie desfiintate!”
Paganel10/06/2018 at 14:31
O voce echilibrată și lucidă, de la Iași – Dorin Dobrincu:
http://www.contributors.ro/politica-doctrine/cateva-considera%C8%9Bii-dupa-mitingul-psd/
„Ieri dimineață i-am văzut la Iași pe oamenii care fuseseră adunați de Maricel, Camelia, Cristian și Cătălin din partidoi pentru a se îndrepta spre București, la întâlnirea cu Liviu, Viorica, Olguța, Gabriela și Călin. Erau oameni din primării, școli, din deconcetrate, din municipiu și din comune. Poate unii au fost obligați să facă asta, însă presupun că mulți veniseră ori de bună voie ori din interesul de a ieși din localitatea lor, din mediul lor, de a vedea un oraș mare. Seducția puterii, a apartenenței la un grup care conduce România, chiar dacă extrem de prost, vor fi contat la rândul lor pentru mulți. Am încercat să discut cu câțiva dintre ei, unii nu știau de ce fac un drum lung spre sud, dar cei mai mulți erau reținuți, cu atât mai mult cu cât în apropiere erau comandanții de „grupă”, „grup” și „detașament”. Organizarea lor semăna formal cu aceea din organizațiile de pionieri de dinainte de 1989, iar în privința relațiilor îmi aminteau de armata RSR sau a României iliesciene: comandanții niște privilegiați, soldații „la fundul grămezii”. Strategii erau departe, în birourile de pe Kiseleff sau din Palatul Victoria. Cinici, dispuși din disperare să facă orice pentru a-și menține pozițiile de putere, implicit posibilitatea de a modela România după chipul și asemănarea lor.”
zigzag10/06/2018 at 15:12
Daca vrea // istorie .. ar trebui sa mearga pe la 1913-1919 si sa vada “cuiburile ” criminale Hașomer Hațair ( stramosi ai organizatiilor de pionieri , cu “comandand de grupa , detasament etc ) . Imbracati in alb , frumos .. sefii de cuib promovau crima impotriva altor natiuni . etniii ( in special a uneia ) .
Nu mai scriu mai multe ca .. sunt destui sensibili la Adevar .
Insa am ramas placut surprins de explicatia facuta de Cristian Diaconescu aseara , la realitatea tv , despre “albul ” si organizarea lui dragnea ( marca inregistrata a consiglierilor sai ! ) .
zigzag10/06/2018 at 15:13
Sterg ei istoria , insa n au cum omori pe toti : https://upload.wikimedia.org/wikipedia/he/1/15/%D7%A9%D7%95%D7%9E%D7%A8%D7%99%D7%94_49_%D7%90%D7%A8%D7%95%D7%9A.JPG
Paganel10/06/2018 at 14:53
Mai există și oameni normali și cu bun-simț pe planeta asta!
https://www.digisport.ro/tenis/fair-play-din-partea-lui-sloane-stephens-nu-poti-decat-sa-o-apreciezi-si-sa-te-bucuri-pentru-ea-461457
Paganel10/06/2018 at 15:11
https://www.digi24.ro/stiri/externe/ue/o-vaca-din-bulgaria-a-fost-condamnata-la-moarte-dupa-ce-a-fost-prinsa-in-afara-ue-942956
Ce păcat! UE condamnă o vacă din Bulgaria la moarte, când, alături, în România, există cel puțin doi boi care umblă liberi!…
Paganel10/06/2018 at 16:15
Vintilă Mihăilescu:
http://www.contributors.ro/editorial/mineriada-alba-a-domnului-dragnea-%C8%99i-poporul-paralel/
mar10/06/2018 at 17:14
Da, ziua de ieri a fost o întoarcere în timp. Posibil să fie și începutul sfârșitului pentru Dragneev&Co. pentru PSD. Dar se naște o întrebare, unde este opoziția, ce a făcut pentru a nu se ajunge în acest punct sau a fost un blat întins pe 28 de ani?
https://www.hotnews.ro/stiri-opinii-22500373-iadul-lui-liviu-dragnea.htm
Mergând prin mulțime am senzația că m-am întors câteva zeci de ani în timp când toată lumea era scoasă în stradă ca să se vadă la telejurnal cât de iubit e conducătorul. Cu scârbă, de teamă, oamenii se conformau. Se mai pierdeau pe drum, rămâneau la umbră sub vreun copac sau defilau, înjurau și vorbeau de-ale lor. Aceste imagini nu se dădeau la televizor. Acum se dau. Atmosfera de ieri nu a fost cu mult diferită. Oamenii veniți cu partidul abia așteptau să plece acasă. România lor era una traumatizată și traumatizantă, deopotrivă. Zâmbetele le piereau de pe față când un organizator începea să le dea indicații. Inexplicabil pentru unii care s-au grăbit să-i acuze și să-i ridiculizeze, acești oameni transpirau frică prin toți porii. Nu contest că unii au venit din convigere, cei mai mulți însă au făcut-o că așa a dat ordin primarul, iar ce zice primarul, în România de dincolo de bula de Facebook, e de viață și de moarte pentru cei mulți rămași în satele și comunele părăsite de mult de tinerii plecați să-și caute rostul în străinătate.
cedric10/06/2018 at 17:26
De necrezut si totusi e adevarat!
https://www.comisarul.ro/articol/poza-soc!-proasta-romaniei-a-uitat-sa-si-aprinda-s_949785.html
Uitati-va cat de mandra e de prostia ei!
Lea10/06/2018 at 17:59
Imaginea de la miting in care pe scena cântau imnul, in timp ce piata se golea, ar trebui văzută de toti cei care erau acolo.
In urma rămâneau gunoaie, pe jos si pe scena.
Ce simbolistica mai potrivita pentru dezastrul lor?
cedric10/06/2018 at 18:25
Asa este, dar nu vor sa recunoasca. Totusi, azi au disparut de pe firmament, inafara de cei cativa pravoslavnici care s-au dus la manastire!
Pot sa mearga si la Mecca si la Mormantul Sfant, nimeni nu le mai iarta pacatele!
Lea10/06/2018 at 19:08
Privirile lor hăituite si vocile sparte nu mai înșeală pe nimeni. S-a vazut clar cat le este de frica.
Azi au stat sa-si lîngă rănile.
Paganel10/06/2018 at 18:44
La „vremuri” și „oameni noi”, „securiști vechi” 🙂
http://adevarul.ro/news/politica/gheorghe-turda-cantat-imnul-romaniei-mitingul-psd-a-cantat-securitate-Si-a-turnat-bunavoie-matusa-1_5b1d307adf52022f7500a541/index.html?utm_source=digi24&utm_medium=cross
cedric10/06/2018 at 18:45
Deci e adevarat ce a spus comisarul,ro azi noapte! Orban confirma ca Dragnea era pregatit sa anunte suspendarea lui Iohannis. Ce l-o fi facut sa se razgandeasca?
https://www.g4media.ro/ce-spun-liderii-opozitiei-despre-mitingul-psd-orban-dragnea-avea-pregatit-in-discurs-sa-anunte-suspendarea-presedintelui-in-cazul-in-care-presedintele-nu-o-demite-pe-kovesi.html
Paganel10/06/2018 at 18:49
L-ar fi anunțat americanii că-i „pregătesc” un elicopter, pentru… Târgoviște, dacă face asta! 🙂
depemureş10/06/2018 at 19:09
S-o fi rugat in cladirea guvernului dragnea ,de a intarziat 15 min.? O fi baut ceva? A vorbit la telefon ?
Cu cine? Ce i-o fi auzit urechile? Ceva,ceva tot a fost.
Oricum, la multi ani , pe 21 iunie !
Paganel10/06/2018 at 19:54
Gunoaieie psd și-au adus gunoaieie din țară, ca să umple Piața Victoriei de gunoaie!
http://adevarul.ro/entertainment/celebritati/reactii-dure-breasla-actorilor-mitingul-psd-natalie-ester-lacrimi-timp-strangea-gunoaiele-piata-victoriei-asta-e-romania-dragnea-video-1_5b1d396cdf52022f7500ea77/index.html
Tzepelica10/06/2018 at 20:37
Firea vrea noi taxe de parcare.
Riveranii vor plati intre 80 si 120 DE LEI PE LUNA, in functie de zona.
https://www.hotnews.ro/stiri-administratie_locala-22500481-prim-ria-capitalei-vrea-stabileasc-noi-tarife-pentru-parcare-centru-10-lei.htm
Tzepelica10/06/2018 at 20:54
De ce au venit gugustiucii la miting:
https://www.facebook.com/epochtimesro/videos/10156211045797597/UzpfSTEwMDAwMDkzMzEzMTY5ODoyMDA4NjEwNDY5MTgwMDM4/
depemureş10/06/2018 at 21:08
Ceva ceva tot il nemultumeste pe pelikan. Ieri,aproape ca s-a propus prsedinte. Pe urmă ,azi,manastire. Si inca nu-i presedinte.
I-o fi tras clapa lotrul teleormanean, datorita unui telefon,a carui continut,mos tari nu-l stie inca?
Cred ca mai divorteaza o data de oftica!
radu210/06/2018 at 21:34
Buna seara. In buna traditie comunista nu pot exista doi sefi, dupa ce dragnea isi rezolva problemele pelicanul va fi executat de-o sa-i mearga fulgii aia de liberal rosu. Cum i-a ciordit partidul lu’ ala Micu tot asa o sa ramana si el pe centura politicii sa faca autostopul la ceas de seara
zigzag10/06/2018 at 21:51
Urmatorul pas , anuntat de flasneta lui Silberstein : “”Vom crea Agenţia Naţională de Interceptări în Comunicaţii ca românii să nu mai fie poporul cu cel mai mare număr de telefoane ascultate din lume.”
https://www.agerpres.ro/politica/2018/06/10/tariceanu-presedintele-nu-trebuie-sa-aiba-un-rol-in-functionarea-serviciilor-de-informatii–124153
Eugen Vasilescu10/06/2018 at 22:46
presedintele nu trebuie sa aiba nici un rol, si nici nu e necesar sa fie ales, poate sa fie numit de o comisie gen Iordache 🙂
zigzag10/06/2018 at 22:52
Da , e visul lor . De mult .
Mai muta o ambasada , o padure , niste aur etc iar presedintele trebuie sa fie un fazan :))
cedric10/06/2018 at 21:58
Imbecilul nu se lasa. Ameninta:
https://www.g4media.ro/dragnea-partenerii-nostri-straini-au-incurajat-ba-chiar-au-si-finantat-acest-stat-paralel-odios-despre-suspendarea-presedintelui-iohannis-nu-putem-lasa-ca-o-decizie-ccr-sa-nu-fie-aplicata-vom-fac.html
zigzag10/06/2018 at 22:03
N au cum sa se lase – doar Steinmezt a platit zeci de milioane “elitelor valoroase” ( unele plimbate prin Noua Zeelanda la “training” :)) ) , altii au mituit pentru “retrocedari” prin padure la Baneasa , altii – gen black cube au de platit niste polite oamenilor ‘rai’ care i au prins cu chilotii in vine prin Marriott si tot asa .
zigzag10/06/2018 at 21:59
https://www.thetimes.co.uk/edition/news/revealed-brexit-backer-arron-bankss-golden-kremlin-connection-7nbwc7m58
Paganel10/06/2018 at 22:06
Acum au aflat și ei! 🙂
zigzag10/06/2018 at 22:09
Da .. :))
cedric10/06/2018 at 22:01
https://www.stiripesurse.ro/liviu-dragnea-anunta-inca-un-protest-psd-urmatorul-miting-va-fi-un-miting-urias-intr-o-alta-locatie_1270057.html
Care o fi locatia cea noua? Pe luna?
Paganel10/06/2018 at 22:05
La JIlava sau la Rahova 🙂
depemureş10/06/2018 at 22:22
Astia doi scatofagi mananca din aceeasi hazna. Suspendare si OU !
Disperare mare.
Sa duca o firma de catering un termos mare cu cafea neagra ,fara zahar,la Cotroceni, ca vin nori negrii……
Ceva s-a scurtcircutat de sâmbătă nu le-a iesit țăcăniților răscoala. De aceea amenința ca turbatii.
Eugen Vasilescu10/06/2018 at 22:32
Buna seara pt cedric 22-01
A fost un miting a la Pirus, inca un miting ca asta si psd+acoliti sunt terminati
cedric10/06/2018 at 22:59
De acord! dar nu se lasa. E o snoava populara cu forfecatura dar n-am loc s-o povestesc. Se potriveste.
Eugen Vasilescu10/06/2018 at 23:03
Mie imi aminteste de o snoava cu imparatul si hainele lui noi
Cetatean10/06/2018 at 22:43
Categoric un miting a la Pirus, care a vlaguit sclavii si resursele, foarte prost gaandit, la nivel strategic. daca vor sa il suspende pe Iohannis, de unde mai scot resurse logistice?
Plus inca un argument pe care Dragnea il evita si de care se teme: poporul pesedist o sa traga tare ca sa reuseasca referendumul de suspendare iar in locul lui Iohanis sa ramana presedinte interimar, pana la alegeri, un non-pesedist, Tariceanu?
Nu risca Dragnea sa isi intareasca “partenerul” de coalitie – pe – Tariceanu, care deja s-a si propus candidat in 2019, so sa ii ofere cadou si functia de presedinte interimar pentru 3 luni, acuma, cand PSD-ul nu are candidat?!
Haida de, trage activ de partid pesedist pentru Tariceanu cum fac eu acum campanie pentru Trump si echipa lui!
Eugen Vasilescu10/06/2018 at 23:15
adevarat, in plus cred ca un procent – greu de estimat dar nu e neglijabil – dintre participanti nu mai vor sa fie asociati ca ce au vazut langa ei. Data viitoare vor gasi motive sa zica pas.
Adrian10/06/2018 at 22:48
Interesanta concluzia analizei lui Barbu Mateescu (http://sociollogica.blogspot.com/2018/06/cateva-observatii-dupa-mitingul-psd.html):
“În concluzie, vlaga PSD și credibilitatea liderilor au fost supraestimate de oponenții de toate felurile ai coaliției. Suntem exact la mijlocul perioadei dintre păparea prăjiturii (parlamentarele din 2016) și consecință (prezidențialele din 2019). Acest moment a fost apogeul guvernării – și, precum guvernarea în sine, a existat o disonanță puternică între cât de puternică pare a fi și cât de împleticită este în momentul în care o privești în față.”
Eugen Vasilescu10/06/2018 at 22:55
Orban mi se pare neobisnuit de transant, cineva ii explica urmatorii pasi – nu numai ai lui – si mizeaza pe el;
s-a dat oare de trei ori peste cap?
DP10/06/2018 at 23:37
Chiar as vrea sa vad un miting si mai mare….cu 6.000.000 daca se poate. numai asa ma poate convinge. Sa-l ia la voturi pe Johanis
Din ce am vazut astia au luat-o rau pe aratura : partenerii straini care ne vreau raul (“agenturili”).. SRI ??? Soros a scapat de data asta.
Ala vrea sa-l scoata pe prezident, seful CSAT, din schema… ce sa zic ?? bajetii-s pusi pe lucruri marete
Or fi speriati de cit succes au avut ieri la miting..::))
cedric10/06/2018 at 23:40
Scelerat!
Cred ca inainte de puscarie va ajunge la balamuc!
https://www.stiripesurse.ro/dragnea-ameninta-orice-procuror-care-ar-da-curs-plangerii-penale-a-lui-oran-impotriva-lui-dancila-risca-sa-plateasca-g_1270067.html
A A11/06/2018 at 06:34
Intr-o tara normal, doar amenintarea asta este caz de puscarie.
cedric11/06/2018 at 06:58
Exceptionala paralela, facuta de domnul Pitigoi, intre “lupta impotriva statului paralel” a lui Dragnea si “lupta de clasa” a comunistilor din anii ’50, intre mitingurile de atunci si mitingul de sambata:
http://www.ziare.com/liviu-dragnea/psd/statul-paralel-al-lui-dragnea-si-dusmanul-de-clasa-al-anei-pauker-1516989
Cetatean11/06/2018 at 07:19
buna dimineata, Cedric, asa este, e exact ca atunci 🙂
cedric11/06/2018 at 07:24
Buna, Citi!
Inca un material exceptional: un documentar facut in ziua mitingului, care spune in imagini mult mai mult decat se poate spune in cuvinte:
Cetatean11/06/2018 at 08:08
http://politeia.org.ro/stiri-revista-presei/revista-presei-11-iunie-ultima-nebunie-dragnea-ameninta-nato/58579/
« Revista Presei – 11 iunie. Ultima nebunie: Dragnea amenință NATO
Neterminata traversare a deșertului. Despre mitingul sclavilor PSD »